সংবাদ সম্মেলনে লিখিত বক্তব্যে বিন ইয়ামিন মোল্লা বলেন, ইডেন কলেজের শিক্ষার্থী লুৎফুন্নাহার লুমা কোটা সংস্কার আন্দোলনে সক্রিয়ভাবে অংশ নেন। তিনি নিরাপদ সড়কের দাবিতে আন্দোলনে কোনোভাবেই জড়িত ছিলেন না। গত ৩ জুলাই থেকে ১৫ আগস্ট পর্যন্ত তিনি গোপালগঞ্জ ও সিরাজগঞ্জে অবস্থান করছিলেন। কিন্তু নিরাপদ সড়কের দাবিতে আন্দোলনে জিগাতলার ঘটনায় একটি ভিডিও সামাজিক যোগাযোগ মাধ্যমে ভাইরাল হওয়ার ঘটনায় মিথ্যা মামলায় তাকে গ্রেফতার করে রিমান্ডের নামে নির্যাতন করা হচ্ছে। যদিও ভিডিওর মেয়েটির সঙ্গে লুমার কোনো সম্পৃক্ততা পায়নি বলে স্বীকার করেছে পুলিশ।